## **BTKM710BA-KR3**

## **Közösségimédia-megoldások**

Nagy Orsolya

orsolya.nagy47@gmail.com

*Kedd 16.00-18.00*

*fsz. 14/1. terem*

## **A kurzus leírása**

A kurzus keretei közt a hallgatók megismerkednek napjaink egyik legnépszerűbb (rövid)videómegosztó közösségi médiafelületével, a TikTok alkalmazással, valamint elsajátítják azokat a platformspecifikus tartalomgyártási és kommunikációs stratégiákat, amelyek egy személy vagy márka TikTok-jelenlétének gondozásához szükségesek. A félév elején a hallgatók elméleti bevezetőben részesülnek az alkalmazás használatáról, a TikTokon uralkodó trendekről és tartalomműfajokról, majd a szemeszter hátralevő részében gyakorlati szinten is alkalmazzák a tanultakat az adott határidőre elkészítendő feladatok elvégzésével, a kijelölt műfaj(ok)ba tartozó tartalmak elkészítésével. A kurzus fontos részét képezik a munkaerőpiaci szituációk, tartalom-megrendelések szimulálása is, így a résztvevőknek lehetősége nyílik a számukra komfortos tartalmak előállítása mellett a tőlük távolabb álló műfajokkal, kreatív megoldásokat kívánó alkotói stratégiákkal is megismerkedni. Az elkészített tartalmak tanórai szinten kerülnek ellenőrzésre, ahol a hallgatók az oktató által moderált diskurzus keretei közt véleményezik egymás munkáját.

**Követelmények**

- Órai jelenlét (max. 3 hiányzás megengedett)

- A megrendelt tartalmak határidőre való elkészítése

- Aktív részvétel a tartalmak elemzésében

- Egy megfelelően kiépített és gondozott TikTok-profil kialakítása

**Alkalmak**

1. **Február 18. –** Orientációs óra
2. **Február 25. –** Bevezetés a TikTok tanulmányozásába 1.
3. **Március 4. –** Bevezetés a TikTok tanulmányozásába 2.
4. **Március 11. –** Műfajspecifikus tartalom elkészítése és ellenőrzése 1.
5. **Március 18. –** Műfajspecifikus tartalom elkészítése és ellenőrzése 2.
6. **Március 25. –** Műfajspecifikus tartalom elkészítése és ellenőrzése 3.
7. **Április 1. –** Műfajspecifikus tartalom elkészítése és ellenőrzése 4.
8. **Április 15. –** Konzultációs alkalom
9. **Április 22. –** Műfajspecifikus tartalom elkészítése és ellenőrzése 5
10. **Április 29. –** Műfajspecifikus tartalom elkészítése és ellenőrzése 6.
11. **Május 6. –** Műfajspecifikus tartalom elkészítése és ellenőrzése 7.
12. **Május 13.** – Műfajspecifikus tartalom elkészítése és ellenőrzése 8.
13. **Május 20.** – Jegybeírás

**Hivatkozások**

E-learning: <https://elearning.unideb.hu/course/view.php?id=5377>

**Ajánlott irodalom**

* Glózer Rita: *Részvétel, média, kultúra. Videóblogok a részvételi kultúrában.* Budapest: Gondolat Kiadó, 2022.
* Guld Ádám: *A Z generáció médiahasználata.* Budapest: Libri Könyvkiadó Kft. 2022.
* Klausz Melinda: *Közösségimédia-stratégia.* In: Uo.: *A közösségi média nagykönyve. Hogyan vidd sikerre céged és önmagad.* Budapest: Athenaeum, 2016. 265-287.